तब प्रसन्न होकर भगवान शिव ने माता पार्वती को अपनी पत्नी के रूप में स्वीकर किया था। कहा जाता है कि माता पार्वती ने पूजन के दौरान रेत के शिवलिंग को स्थापित किया था। यह शिवलिंग माता पार्वती के जरिए हस्त नक्षत्र में भाद्रपद शुक्ल तृतीया तिथि को स्थापित किया था। इसी वजह से इस दिन को ही हरतालिका तीज के रूप में मनाया जाता है। बताया जाता है कि इस दिन भगवान शिव और माता पार्वती की पूजा करने से विवाह संबंधित समस्याएं दूर हो जाती हैं। इस दिन व्रत और पूजा करने से भगवान शिव प्रसन्न होते हैं।